# JEGYZŐKÖNYVI KIVONAT

Bekecs község Önkormányzata Képviselőtestületének **2013. március 28-án** megtartott ülésének jegyzőkönyvéből

**Bekecs Község Önkormányzata Képviselő-testületének**

**8/2013.(III.29.) önkormányzati rendelete**

**A magánszemélyek kommunális adójáról szóló 24/2007. (XII.17.) önkormányzati rendeletének módosításáról.**

Bekecs Község Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében foglalt felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el:

**1. §** A magánszemélyek kommunális adójáról szóló 24/2007. (XII.17.) önkormányzati rendelet 4. §-a helyébe a következő rendelkezés lép:

„4. § Az adó mértéke adótárgyanként, valamint nem magánszemély tulajdonában levő lakásnál bérleményenként 8.000,-Ft/év.”

**2. §** Ez a rendelet kihirdetését követő 3. napon lép hatályba és a hatálybalépését megelőzően bevallott és megfizetett adóra is alkalmazni kell.

**3. §** A 2013. első félévben teljesített kommunális adó befizetések elszámolása tekintetében az adózás rendjéről szóló törvény 43. § (5) (6) bekezdésében foglaltak szerint kell eljárni.

Bekecs, 2013. március 28.

 Béki József Bodnár Jánosné

 polgármester jegyző

A rendelet kihirdetésének napja:

Bekecs, 2013. március 29. Bodnár Jánosné

 jegyző